A Guarta

A Guarta (Laguarta en castellano) ye un lugar d'a provincia de Uesca situato en o municipio de Samianigo, en l'Alto Galligo. Ye a capital d'a Guarguera.

 Toponimia 
A part principal d'o toponimo deriva d'o latín HORTUS y presenta un diftongo -ua-, caracter fonetico arcaico propio de l'aragonés medieval preliterario y que encara conserva part de l'aragonés centro-oriental entre las vals de Broto y Vio. De fueras d'estas vals, en aragonés cheneral medieval y actual s'emplega as palabras huerto y huerta con diftongo -ue-. En Ribagorza Baixa bi ha microtoponimos documentals que fa uns sieglos s'escribiban con La Guarta y corresponden a microtoponimos actuals que se presentan la pronunciación Güerta d'acuerdo con la parla ribagorzana actual, en especial en Cancer (la Guarta de Atas, 1684), Chuseu (Laguarta, 1862), Pueyo de Marguillén (la guarta de Pueyo, 1683) y  Pui de Cinca (Laguarta, 1682). Carlos Ángel Rizos Jiménez: Toponimia de la Baja Ribagorza Occidental. Universidat de Leida, 2005, p 228.

L'ALEANR amuestra como forma tradicional d'o toponimo a forma toponimica con l'articlo definiu la: Laguarta. Manuel Alvar: Atlas lingüístico y etnográfico de Aragón, Navarra y Rioja. Institución Fernando el Católico. Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983. Tomo I, Lamina 3, Mapa nº 3, Lamina 4, Mapa nº4. Lo emplego d'este articlo contrasta con l'actual aragonés de Sarrablo, que no se caracteriza por este articlo y presenta os articlos o, os, a, as con restos d'emplego postvocalico de ro, ros, ra, ras. En os textos medievals escritos en latín u en aragonés tamién se documenta Laguarta Antonio Durán Gudiol: Geografía medieval de los obispados de Jaca y Huesca. Editor: Instituto de Estudios Altoaragoneses, 1961, p 92. u La Guarta: María Isabel Falcón Pérez: Libro del reparo del General de Aragón (1489-1498): fogajes de 1489, 1490 y 1491. Anubar ediciones, 1987, p 51.

Manimenos, bi ha un despoblau homonimo d'a redolada d'Alquezra que si que podría haber teniu l'articlo a por documentar-se en os textos medievals como Aguarta de los Abades.

En bel texto escrito en Yebra de Basa en o sieglo XVII, sieglo cuan no ya no s'escribiba en aragonés en Aragón pero se continaba charrando, se puede veyer Aguarta:

 Luengas y parlas 

A luenga tradicional d'esta localidat ye l'aragonés, en grau abanzau de substitución por part d'o castellano ya en as zagueras decadas d'o sieglo XX. A parla local aragonesa ye o sarrablés y fa part de l'aragonés centro-occidental.

O lexico aragonés d'intrés etnografico d'A Guarta se conoix relativament bien por figurar esta localidat en l'ALEANR, con a sigla Hu 111.

 Demografía 

 Molimentos 
 A Ilesia de Sant Salvador d'a Guarta, una ilesia d'os sieglos XVII-XVIII adedicada a Sant Salvador, que ye la ilesia parroquial d'o lugar. Parroquias del Arciprestazgo de Sabiñánigo en o sitio web d'a Diocesi de Chaca.
 Casa d'o Sinyor de Guarta, casa d'o sieglo XVII, catalogada como bien arquitectonico.

 Referencias 

Categoría:Lugars de Samianigo
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo